1. ‘Okadihi’ tsɔɔ kaa Mawu ngɛ nɔ yee.
Yehowa wo Kristo Yesu matsɛ.
E fie Abosiami kɛ je hiɔwe.
E piɛ bɔɔ, Yehowa maa jɔɔ zugba.
(NƆ HEMI)
Nyɛ nya! Ejakaa Yehowa
Kɛ nimli tsuo maa hi si daa.
Nɔ́ nami kɛ kɔmɔ yemi be hu,
Ya fomi kɛ gbenɔ tsuo se maa po.
Mawu ke: ‘I ngɛ ní tsuo ehe pee.’
Munyu nitsɛ ji n’ɔ nɛ.
2. Ha nimli nɛ a na Yerusalɛm he;
Kristo Yesu ayɛflo nɛ he tsɔ.
A kɛ tɛhi nɛ he jua wa dla lɛ.
Yehowa Mawu nɛ maa tsɔɔ lɛ blɔ.
(NƆ HEMI)
Nyɛ nya! Ejakaa Yehowa
Kɛ nimli tsuo maa hi si daa.
Nɔ́ nami kɛ kɔmɔ yemi be hu,
Ya fomi kɛ gbenɔ tsuo se maa po.
Mawu ke: ‘I ngɛ ní tsuo ehe pee.’
Munyu nitsɛ ji n’ɔ nɛ.
3. Nimli tsuo a bua maa jɔ ma ngua n’ɔ he.
A ma bli agbohi daa nyɔ kɛ pia.
Je mahi tsuo maa nyɛɛ ngɛ e la nya;
Yehowa tsɔli, nyɛ ha la nɛ kpɛ.
(NƆ HEMI)
Nyɛ nya! Ejakaa Yehowa
Kɛ nimli tsuo maa hi si daa.
Nɔ́ nami kɛ kɔmɔ yemi be hu,
Ya fomi kɛ gbenɔ tsuo se maa po.
Mawu ke: ‘I ngɛ ní tsuo ehe pee.’
Munyu nitsɛ ji n’ɔ nɛ.